રતિલાલભાઈએ જે રીતે પોતાની દીકરીને લક્ષ્મી સ્વરૂપે અપનાવવાની વાત કરી તે સોમેશભાઇને ખુબ જ ગમ્યું.. હા નાનું ઘર મગજમાં એમને ખુંચ્યુ પણ જો શિવાલીને વાંધો ના હોય તો એ તો થઇ પડે એમ વિચારીને તેમણે શિવાલીની સામે જોયું.! શિવાલી પણ પપ્પાની એ નજરની વાચા સમજી ગઈ હોય તેમ પોતાની પાંપણ શરમથી ઢાળી દીધી.! દીકરીની એ સંમતિ તેના પિતાજી સમજી ગયા અને લગ્ન પ્રસ્તાવનો સ્વીકાર પણ થઇ ગયો..! બન્ને દીકરા-દીકરીએ એકાંતમાં મળ્યા વગર આ રીતે એક જ મુલાકાતમાં સાથ નિભાવવાનું વચન બાંધ્યું હોય તેવું થયું હતું. કદાચ ભારતદેશમાં વસેલી લગ્નસંસ્થા પરના એક વિશ્વાસની એ જીત હતી..